شہری ہوابازی کی وزارت
ڈرونس اور ڈرون کے کَلپرزوں کی ہندوستانی مینوفیکچرنگ کے لیے، 120 کروڑ روپئے کی پیداوار سے منسلک ترغیب فراہم کی گئی ہے
ڈرونس کو ڈی جی سی اے کے ذریعے ضروری سرٹیفکیشن جاری کرانے کی ضرورت ہے
کسی بھی ڈرون کو چلانے کے لیے ڈی جی سی اے کے ذریعے جاری ریموٹ پائلٹ لائسنس کا ہونا لازمی ہے
نئی دہلی،28نومبر 2021؛ ڈرونس اور ڈرون کے کَلپرزوں کے لیے پیداوار سے منسلک ترغیب اسکیم کو 30 ستمبر 2021 کو نوٹیفائی کیا گیا تھا جس کا مقصد ڈرونوں کو پیداوار کو آگے بڑھانا تھا۔
اس اسکیم کی تفصیلات درج ذیل ہیں:
- ڈرون اور ڈرون کے کَلپرزوں کی ہندوستان میں تیاری کے لیے 120 کروڑ روپئے کی ترغیب فراہم کی گئی ہے جو ہندوستان میں ان کے ویلیو ایڈیشن کی بنیاد پر ہوگی۔کسی بھی مینوفیکچرر کے ذریعے ویلیو ایڈیشن کا شمار ،ڈرونوں اور ڈرون کَلپرزوں  منفی ڈرون اور ڈرون کے کَلپرزوں کی خریداری کی لاگت  سے حاصل سالانہ فروخت کے محصول کے طور پر کیا جائے گا۔ یہ ترغیب تین مالیاتی سالوں کے مطابق فراہم کی جائے گی جس کا آغاز 2021-22 سے ہوگا۔
- اس طرح کے مینوفیکچرر کے ذریعے ویلیو ایڈیشن کا 20 فیصد ایسا پی ایل آئی ہے جس کے لیے مینوفیکچرر دعویٰ کرسکتا ہے۔
- کم سے کم ویلیو ایڈیشن کا ہجم مجموعی فروخت کے 40 فیصد کے طور پر نشان زد کیا گیا ہے۔
- مائیکرو، چھوٹی اور اوسط درجے کی صنعتوں  اور اسٹارٹ اپس کے لیے اہلیت کا ضابطہ ، ڈرون کی تیاری کے لیے سالانہ فروخت جاتی محصول کا 2 کروڑ روپئے کے طور پر اور ڈرون آلات کے مینوفیکچرر کے لیے سالانہ فروخت جاتی محصول کا 50 لاکھ روپئے ہے۔
- کسی مستفید کے لیے پی ایل آئی کی حد کو مجموعی سالانہ مختص رقم کا 25 فیصد مقرر کیا گیا ہے جس کا مقصد مستفیدین کی تعداد میں اضافے کو اجازت دینا ہے۔
- اگر کوئی مینوفیکچرر کسی مخصوص مالیاتی برس کے لیے اہل ویلیو ایڈیشن کے لیے ضروری تقاضوں کو پورا کرنے میں ناکام ہوتا ہے تو مینوفیکچرر کو اس کے بعد آنےو الے سال میں اس صورت میں حاصل نہ ہونے والی ترغیب کا دعوی کرنے کی اجازت ہوگی کہ اگر وہ آنے والے سال میں پچھلے سال کی کمی کو پورا کرلیتا ہے۔ آسان ڈرونس کے ضابطے 2021، جنھیں 25 اگست 2021 کو نوٹیفائی کیا گیا، ڈرونس رکھنے اور کارروائی کے لیے ضابطے کا دائرہ کار فراہم کرتے ہیں۔ یہ ضابطے مختلف پہلوؤں کا احاطہ کرتے ہیں جن میں طرز کا سرٹیفکیشن، اندراج اور ڈرونوں کی کارروائیاں، ایئر اسپیس کی پابندیاں، ڈرونوں کی تحقیق، ترقی اور ٹیسٹنگ، تربیت اور لائسنس کاری، خلاف ورزیاں اور جرمانے وغیرہ شامل ہیں۔
ڈرون ضابطے 2021 کی اہم خصوصیات درج ذیل ہیں:
- تحقیق، ترقی اور ٹیسٹنگ کے مقاصد کے لیے بنائے گئے ڈرونوں کے علاوہ ہر ایک ڈرون کا اندراج ہونا ضروری ہے اور اس کا ایک منفرد شناختی نمبر  بھی ہونا چاہیے۔
- سبز، زرد اور سرخ زونوں میں تمام ایئر اسپیس کو تقسیم کرنے والا ملک کا ایئر اسپیس کے ایک نقشے کی ، ڈیجیٹل اسکائی پلیٹ فارم پر نمائش ہونی چاہیے۔ زرد اور سرخ زونوں میں ڈرونوں کی کارروائیاں بالترتیب ہندوستان کی ہوائی اڈوں کی اتھارٹی  اور مرکزی حکومت کی منظوری کے مطابق ہوگی۔ البتہ سبز زون میں ڈرونوں کی کارروائیوں کے لیے کسی منظوری کی ضرورت نہیں ہے جس کا مطلب یہ ہے کہ 400 فٹ کے عمودی فاصلے تک کا ایئر اسپیس۔
- ریاستی سرکار ، مرکزی علاقہ جاتی انتظامیہ اور قانون لاگو کرنے والی ایجنسیوں کو ،ضابطوں کے تحت کسی زون کو مخصوص مدت کے لیے عارضی سرخ زون قرار دینے کا اختیار دیا گیا ہے۔
- ڈرونس کے لیے ضروری ہے کہ ان کے پاس شہری ہوا بازی کی ڈائریکٹوریٹ جنرل  کے ذریعے جاری کردہ طرز کا سرٹیفکیشن ہونا لازمی ہے۔ البتہ نانو ڈرونس  اور تحقیق اور اختراعی مقصد کے لیے بنائے گئے ماڈل ڈرونس کے معاملے میں کسی طرح کے طرز سرٹیفکیشن کی ضرورت نہیں ہے۔
- ڈرون آپریٹروں کو ضروری ذاتی تفصیلات فراہم کرنی ہوگی جن میں ان کا ہندوستان پاسپورٹ نمبر وغیرہ بھی شامل ہیں، جو کہ کسی اندراج یا لائسنس کے اجرا کے لیے ضروری ہے۔
- دو کلو گرام تک کے وزن کے ڈرونس کے لیے  اور 250 گرام سے کم وزن کے ڈرونوں کے علاوہ کسی بھی طرح کے ڈرون کو آپریٹ کرنے کے لیے ڈی جی سی اے کے ذریعے ریموٹ پائلٹ لائسنس جاری کرنا لازمی ہے۔
- ریموٹ پائلٹ تربیتی تنظیموں کے آتھورائیزیشن  اور ریموٹ پائلٹ لائسنس کا اجرا مخصوص ٹائم حدود کے اندر ڈی جی سی اے کے ذریعے کیا جائے گا۔
- ان ضابطوں کے تحت آنے والے تمام ڈرونس کا اپ ویٹ بڑھا کر 300 کلو گرام سے 500 کلو گرام کردیا گیا ہے۔
- فارموں کی تعداد کو 25 سے گھٹا کر 5 اور فیس کی قسموں کو 72 سے کم کرکے 4 کردیا گیا ہے۔
- ڈرون کے متعلق تمام منظوریوں اور آتھورائزیشن کے لیے ایک صارف دوست واحد ونڈو نظام کے طور پر ایک ڈیجیٹل اسکائی پلیٹ فارم تیار کیا جائے گا۔ ڈرون ضابطوں 2021 کی آزادانہ گنجائشوں کے ساتھ ساتھ ڈرون اور ڈرون کے کَلپزروں کے لیے پی ایل آئی اسکیم کے تحت فراہم کردہ ترغیبات، ملک میں ڈرونس کی مینوفیکچرنگ کو فروغ دے گی۔
یہ معلومات آج راجیہ سبھامیں شہری ہوا بازی کی وزارت میں جنرل  وی کے سنگھ  نے ایک سوال کے تحریری جواب میں فراہم کیں۔